tomron87/hebrew-wikipedia-sentences-corpus huggingface dataset:
לאחר שסומם על ידם, דנדי מושלך למכל מים ענקי, ומוצג לראווה כ"הפריק הגדול מכולם", והתאומות, ג'ימי ודזירה צופים בו בהנאה בעודו טובע למוות.
גלוריה מוט (פרנסס קונרוי) - אלמנה עשירה ואמו של דנדי מוט.
גלוריה לוקה בעיוורון בכל דבר שקשור לדנדי, והיא עושה כל דבר שהוא מבקש על מנת לפייסו.
גלוריה שוכרת עבורו את טוויסטי הליצן, ובהמשך גם קונה את דוט ובט שיבדרו אותו כשהיא מתחילה לחשוש שהוא משועמם.
לאחר מכן, גלוריה מבקרת פסיכולוג, ומבקשת עזרה בנוגע לדנדי.
מאוחר יותר, גלוריה מנסה לשכנע את דנדי לראות את הפסיכיאטר, בהעמדת פנים שאלו בדיקות שגרתיות.
לאחר שהיא מתיימרת שהיא לא תוכל לחיות בלעדיו אם הוא יתאבד, גלוריה נורית על ידי דנדי בראשה, וזה האחרון תופר את ראשה של אחת הקורבנות שלו לצווארה, מה שהופך אותה לגרסה מעוותת משלו לבט ודוט.
טוויסטי הליצן (ג'ון קרול לינץ') - האנטגוניסט המשני של העונה.
טוויסטי היה ליצן קשה תפיסה אך עדין שהופיע בפריק-שואו בשנת 1943, בשיא מלחמת העולם השנייה.
מתוך קנאה בפופולריות שלו, הפריקים הפיצו שמועות בקרנבל שהוא התעלל בילדים וגרשו אותו.
באין מקום אחר ללכת אליו, טוויסטי חזר הביתה לג'ופיטר, פלורידה, רק כדי לגלות כי אמו מתה.
לאחר שלא הצליח לפרנס את עצמו על ידי מכירת צעצועים עשויים מזבל לחנות הצעצועים המקומית, טוויסטי ניסה להתאבד על ידי ירייה בפיו.
עם זאת, הניסיון נכשל - ונותר רק חלל פעור בלסת התחתונה שלו - והוא מאוחר יותר מתחיל ללבוש מסכה של חיוך מגחך כדי לכסות את החלל.
אז, טוויסטי ניסה להתקבל לפריק-שואו של אלזה, אך הושב ריקם.
דבר זה גורם לטוויסטי, מנקודת המבט המעוותת שהילדים שכחו לאהוב אותו, ליצור קהל משלו על ידי חטיפת קורי בכמן ורצח הוריו, וכן חטיפת בוני ליפטון שתשמש בייביסיטר עבורו.
לאחר מכן, טוויסטי נשכר על ידי גלוריה במטרה לבדר את דנדי, שהפך לשותפו לפשע.
בליל כל הקדושים, טוויסטי ודנדי מקיימים מופע קסמים, לפני ג'ימי מעלף את דנדי ומגי מצילה את קורי ובוני.
טוויסטי מעלף את ג'ימי, אך לפני שמספיק להרוג אותו, הוא פוגש את אדוארד מורדרייק .
מורדרייק שומע את סיפורו של טוויסטי ומחליט שהוא הנפש שתצטרף ללהקתו והורג אותו.
כרוח רפאים, מומו של טוויסטי נרפא והוא מבורך על ידי להקתו של מורדרייק.
כאשר אלזה מזמנת את מורדרייק בשנת 1960, טוויסטי מופיע לצד הפריקים האחרים ומנחם את אלזה ברגעיה האחרונים.
בוני ליפטון (סקיילר סמואלס) - נערה צעירה אשר נחטפה על ידי טוויסטי, לאחר שרצח את בן זוגה, טרוי.
בוני תוקפת את טוויסטי ומנסה להימלט עם קורי, אבל היא מוחזרת אליו על ידי דנדי.
בוני נמלטת מטוויסטי בפעם הסופית בעזרתם של ג'ימי ומגי.
רג'ינה רוס (גבורי סידיבי) - סטודנטית בבית ספר למזכירות, בתקווה להשיג משרה במשרד עורכי דין לאחר סיום הלימודים, שחוזרת הביתה לג'ופיטר כשאמה, דורה, נעלמת.
לאורך החלק הראשון של העונה, רג'ינה נהפכת לחשדנית לגבי מיקומה של אמה והאירועים באחוזת מוט, והיא מאיימת להתקשר למשטרה אם היא לא תמצא את אמה בקרוב.
לאחר מכן, דנדי מודה ברציחתה של דורה ומאפשר לרג'ינה להימלט ללא פגע, למרות סירובה לעשות איתו אמבטיית דם.
בשובה עם בלש המשטרה, ג'ק קולקוויט, דנדי מודה ברציחות ומתגאה בעושרה של משפחתו, ולאחר מכן משחד את השוטר קולקוויט במיליון דולר תמורת רציחתה וקבירתה של רג'ינה.
דורה רוס (פאטי לה בל) - המשרתת באחוזת מוט, אשר מתחילה לגלות את סודותיו של דנדי.
דורה היא אמה של רג'ינה.
בתחילת העונה, היא מגלה לגלוריה שהיא מצאה חלקי חיות מאחורי המחסן, ברמיזה שהם שייכים לדנדי.
דורה סולדת מהגישה המפונקת של דנדי ולא נבהלת ממנו כשהוא מנסה להרוג אותה.
מאוחר יותר, בליל כל הקדושים, היא נרצחת על ידי דנדי בשיסוף גרונה.
פול (מאט פרייזר) - פריק העובד בפריק-שואו של אלזה, שנולד עם פוקומליה בשתי זרועותיו.
בליל כל הקדושים, הוא מספר למורדרייק שהוא היגר לארצות הברית מבריטניה על מנת להיות בעסקי השעשועים.
עם זאת, הוא הגיע במהלך השפל הגדול.
באקט של ייאוש, פול החליט לקעקע כל גופו מלבד פניו, משום שהאמין כי פניו נחשבים נאים מדי כדי להשחיתם.
מתגלה כי הוא לא רק המאהב הסודי של אלזה, אבל גם של פני, אהבתו האמיתית.
פול מתעמת עם אלזה על היעלמותן האחרונה של בט ודוט, והיא בתורה מוכיחה אותו על יחסיו עם פני.
מאוחר יותר, אלזה נקלעת לעימות פומבי עם שאר הלהקה ודורשת שאחד מהם יתמקם על הגלגל, כדי להוכיח את אמונם בה.
פול מתנדב, ואלזה משליכה את הסכין האחרון בכוונה לפצוע אותו אנושות, ולהשאיר אותו במיטתו.
לאחר מכן, הוא מזדעזע ומרגיש רגשות אשמה על השחתת פניה של פני.
בסוף העונה, לאחר שניסה להתעמת נגד דנדי, הוא הפריק הראשון שנורה ונרצח במהלך הטבח.
פול והפריקים האחרים מופיעים כאשר אלזה מצטרף לפריק-שואו בעולם הבא, שם הוא ופני נשואים.
איב (אריקה ארווין) - מכונה גם אמזון איב.
איב היא הפסנתרנית של המופע וביחד עם ג'ימי ופול, היא מגנה על הלהקה.
במהלך העונה, איב מודאגת מהיעלמותה של מא פטיט, עד שמגי מופיעה איתה, בריאה ושלמה.
בתחילה, איב היא בעלת אופי קצת שקט, אבל לאחר שדל מנסה לרצוח אותה בקרון שלה, במחשבה שהוא מנסה לאנוס אותה, איב מתגוננת על ידי הכאתו וזריקתו בפראות.
איב הולכת לאתל שמטפלת בידה החבולה, והיא והנשים האחרות של המופע זוממות לרצוח דל אחת ולתמיד.
בסוף העונה, היא הפריקית האחרונה שנרצחת על ידי דנדי אחרי שהיא מנסה לגבור עליו בקרוון של דזירה.
איב והפריקים האחרים מופיעים כאשר אלזה מצטרפת לפריק-שואו בעולם הבא.
מא פטיט (ג'יוטי אמגה) - העוזרת האישית של אלזה.
מא פטיט נולדה עם אכונדרופלזיה ולכן היא נחשבת לאישה הנמוכה ביותר בעולם.
מגי מפתה את מא פטיט מהאוהל שלה לילה אחד, בניסיון לרצוח אותה עבור סטנלי, אבל היא מגלה שהיא לא מסוגלת לכפות את עצמה ללכת עם זה עד הסוף.
לאחר מכן, דל מפתה אותה, רוצח אותה, נותן את גופתה לסטנלי ומאוחר יותר היא מוצגת על ידי ליליאן במוזיאון המורבידי בתוך צנצנת פורמלין.
מאוחר יותר, הפריקים מאתרים שמלה מוכתמת ועצמות לא מזוהות, ומאמינים כי מא פטיט נאכלה על ידי חית פרא.
מא פטיט מתגלה לדל מאוחר יותר כהזיה לפני ניסיון ההתאבדות שלו.
מא פטיט והפריקים האחרים מופיעים כאשר אלזה מצטרפת לפריק-שואו בעולם הבא, שם היא שוב עוזרת לאלזה להתכונן למופעים שלה.
ליליאן המינגס (סיליה ווסטון) - האוצרת של המוזיאון המורבידי; היא אוספת וקונה איברים של פריקים למוזיאון.
בתחילת העונה, ליליאן תופסת סטנלי ומגי מזייפים איבר של פריק אבל אומר שאם הם יציעו לה משהו בעל ערך אמיתי מתוך הפריק-שואו, היא תשלם על כך הון.
בקביעות, סטנלי מדמיין תרחישים בהם ליליאן משבחת אותו עבור ממצאיו.
בהמשך העונה, היא חושפת התערוכה החדשה שלה, הכוללת את גופתה של מר פטיט וידיו הקטועות של ג'ימי לאנשים עשירים שונים.
בסוף העונה, ליליאן נרצחת על ידי דזירה זמן קצר לאחר ההתעלפות של מגי; דזירה שומרת את ראשה הכרות ונותנת אותו לסטנלי לפני שהפריקים תוקפים ומשחיתים אותו.
פני (גרייס גאמר) - אחות בבית החולים המקומי.
בפרק הראשון, היא מסוממת ונחטפת על ידי אלזה אל הפריק-שואו.
כשהיא מאיימת לספר על כך, אלזה סוחטת אותה על ידי סרט המתעד אותה באורגיה עם הפריקים.
מאוחר יותר מתגלה שפני היא במערכת יחסים עם פול, אבל אביה, שמגלה על כך, מתעלל בה.
פני מנסה לברוח מביתה אך לפני שהיא מצליחה, אביה שוכר אומן על מנת שיקעקע את פניה - קעקוע של קשקשים, יפצל את לשונה לשניים ויגלח חצי משערה בזמן שהיא מחוסרת הכרה.
פני מתקבלת אל הפריק-שואו ומכנה את עצמה נערת הלטאה המפתיעה.
לאחר מכן, פני והנשים של הפריק-שואו חוטפות את אביה ומורחות אותו בנוצות וזפת כנקמה על מה שעשה לה, אבל היא מוותרת על כך לאחר ששוכנעה על ידי מגי.
בסוף העונה, היא נרצחת במהלך הטבח של דנדי.
פני והפריקים האחרים מופיעים כאשר אלזה מצטרף לפריק-שואו בעולם הבא, שם היא ופול נשואים.
פפר (נעמי גרוסמן) - אישה בעלת ראש סיכה אשר נזרקה לבית יתומים על ידי אחותה הגדולה, ריטה, לפני שנמצאה על ידי אלזה מארס.
בין ההופעות השונות בפריק-שואו, פפר קיבלה חינוך מאלזה ולמדה לראות בה דמות אמא כשהיא עזרה לה להשיג "בעל" כמוה, ראש סיכה אחר בשם סולטי ואת מא פטיט כתינוקה.
אחרי שסולטי ומא פטיט מתים, אלזה מחליטה שהדבר הטוב ביותר עבור פפר הוא לעזוב את הפריק-שואו ולחיות עם אחותה, שלא הסכימה לכך בתחילה.
כמה שנים לאחר מכן, למרות עזרתה בבית, פפר הופכת לאסירה בבריאקליף, לאחר שהופללה בהטבעת תינוקה של ריטה וכריתת אוזניו, בהמשך ובהתאם לציר הזמן של הסדרה, היא תככב כדמות משנית באימה אמריקאית: המוסד הסגור.
מיפ (בן וולף) - מבצע בפריק-שואו.
מיפ מופלל ברצח השוטר על ידי דל ועקב כך מובל לכלא, בכלא, מיפ נרצח על ידי אסירים בתא משותף, וגופתו מוחזרת לפריק-שואו.
מיפ מופיע שוב כאשר אלזה מצטרפת לפריק-שואו בעולם הבא.
סוזי חסרת הרגליים (רוז סיגניס) - מבצעת בפריק-שואו.
כפי ששמה מרמז, אין לה רגליים, כיוון שהם נקטעו זמן קצר לאחר לידתה.
בעבר, היא הרגה אחד מהקבצנים שקיבצו איתה נדבות מתוך קנאה.
סוזי עוזרת לפני לנקום באביה, על ידי פריצה לביתו ומריחתו בזפת ונוצות.
בסוף העונה, היא נורית ונרצחת במהלך הטבח של דנדי.
סוזי והפריקים האחרים מופיעים כאשר אלזה מצטרפת לפריק-שואו בעולם הבא.
טולוז (דרו רין ואריק) - מבצע בפריק-שואו.
טולוז הוא לאסיר-לשעבר שניצל מעבודה עבור כנופיה מסוכנת כאשר אלזה שיחדה שומר שיפעל לשחרורו.
מאז טולוז משמש כאחד מה"אנשים קטנים" המועסקים בלהקה.
כמו רוב חבריו, טולוז ממלא תפקידים רבים בפריק-שואו.
בסוף העונה, הוא נורה ונרצח במהלך הטבח של דנדי.
טולוז והפריקים האחרים מופיעים כאשר אלזה מצטרפת לפריק-שואו בעולם הבא.
סולטי (כריסטופר ניימן) - ראש סיכה אשר הובא כבן לוויה לפפר על ידי אלזה.
לקראת סוף העונה, סולטי נפטר ממה שנחשב כשבץ בשנתו.
לאחר מכן, ראשו נקטע על ידי סטנלי.
ברברה (כריסי מץ) - מכונה גם הגברת השמנה.
ברברה היא אחת מהאטרקציות החדשות של אלזה למופע.
ברברה היא אישה מאוד שמנה שנשלחת למכון כושר על ידי הוריה.
כאשר אמו של ג'ימי מתה, ואחרי שהוא מרחיק ממנו את מגי, ברברה מנחמת אותו ולאחר מכן גם מקיימת איתו יחסי מין.
בסוף העונה, ברברה נורית ונרצחת במהלך הטבח של דנדי.
אדוארד מורדרייק (וס בנטלי) - אציל מהמאה ה-19 שסובל מדיפרוסופוס, שמתגלם כאישיותו השנייה הנמצאת על עורפו ולוחשת לו דברים מושחתים ואפלים.
ניסיונותיו של מורדרייק לרצוח את אישיותו השנייה, הוציאו אותו מדעתו ומשפחתו כלאה אותו במוסד לחולי נפש.
אדוארד מצליח לברוח ולהצטרף לקרקס, אך בליל כל הקדושים אחד, אדוארד מאבד את שפיותו, רוצח את הלהקה ולאחר מכן גם תולה את עצמו.
למרות מותו, אדוארד עדיין אינו מסוגל להתנגד לגחמותיו של אישיותו השנייה, והוא נאלץ לבצע את רצונותיו תוך כדי שהוא מביע חרטה כלפי קורבנותיו.
במהלך השנים, נפוצה אגדה אורבנית, לפיה כל פריק שיבצע הופעה בליל כל הקדושים, יזמן מיידית את אדוארד מורדרייק ואת אישיותו השנייה, ויגרום לצירוף פריק נוסף ללהקתו של מורדרייק.
בליל כל הקדושים, אלזה מבצעת הופעה, וגורמת לזימונו של אדוארד.
לאחר מכן, אדוארד מסתובב בין האוהלים השונים בפריק-שואו, וכופה על כל אחד מהפריקים לספר לו את סיפור חייהם כאשר אישיותו השנייה שופטת אותם מפני יכולתו לדעת מתי אנשים משקרים וידיעת הסודות האפלים שלהם.
מורדרייק עומד לתבוע את אלזה מארס, כאשר הוא נמשך לטוויסטי, ומוסיף את הליצן ללהקתו למשמע סיפורו.
בסוף העונה, מורדרייק מתגלה בפני אלזה האובדנית כאשר היא מזמנת אותו במכוון בזמן ביצוע בליל כל הקדושים.
דמותו מבוססת על האגדה האורבנית שקיימת גם במציאות, האגדה על אדוארד מורדרייק
אנדי (מאט בומר) - ג'יגולו העובד בבר להומואים.
אחד מלקוחותיו הרבים הוא דל, שאיתו הוא מנהל רומן.
אנדי מפותה על ידי דנדי לבוא לקרוון הנטוש של טוויסטי, שם דנדי דוקר אותו פעמים רבות באכזריות, ואפילו לאחר שזרועו נקטעת על ידי דנדי, הוא נשאר בחיים.
לאחר מכן, דנדי ממיס את האיברים של אנדי בחומצה.
קורי בכמן (מייג'ור דודסון) - נער צעיר אשר נחטף על ידי טוויסטי, לאחר שרצח את הוריו.
מאוחר יותר, קורי בורח בזמן שבוני תוקפת את טוויסטי, אבל הוא נתפס שוב על ידי טוויסטי.
לאחר מכן, קורי נמלט מטוויסטי בפעם הסופית בעזרתם של ג'ימי ומגי.
וינס (לי טרגסן) - אביה הקשוח של פני העובד בתור חשמלאי מכובד.
לאחר שנודע לו על מערכת היחסים של פני עם פול, וניסיונה של פני לברוח מהבית, הוא שוכר אומן שיקעקע את פניה של פני, וקובע את גורלה כפריקית.
לאחר מכן, וינס נחטף על ידי דזירה, פני, איב וסוזי, שמורחות אותו בזפת חמה ונוצות בקרוון של דל, כשמגי מופיעה ומצילה אותו.
ד"ר בונהם (ג'רי לגיו) - רופאה של אתל שמאבחן אותה כחולה בשחמת הכבד.
ד"ר בונהם מציע לנתח את דזירה כדי להקטין לה את הדגדגן, אך דל שובר את ידיו באיום שהוא יעשה אותו הדבר גם לנכדיו.
לאחר מכן, בתו מספרת לאתל ודזירה שהוא התאבד.
ריטה גייהארט (מייר וינינגהם) - אחותה הגדולה, הזדונית והאלכוהוליסטית של פפר.
ריטה זרקה את פפר בבית היתומים כשהיא רצתה להתחתן ולהביא ילדים לעולם.
לאחר מותו של סולטי, ריטה נאלצת לקחת את פפר בחזרה, אך לאחר הלידה הפתאומית של בנה, לוקאס, שנולד מעוות, ריטה מאפשרת לבעלה להרוג את בנם ומנצלת את הרצח כדי להפליל את פפר ולשלוח אותה לאשפוז בבריאקליף.
צ'סטר קראב (ניל פטריק האריס) - קוסם אשר רדוף על ידי בובת הפיתום שלו, מרג'ורי, שמדברת רק אליו.
בעברו, צ'סטר היה חייל במלחמת העולם השנייה שחזר הביתה עם מתכת בראשו.
הפציעה בראש גרמה לצ'סטר להזות את מרג'ורי כאישה חיה בזמן שרצח את אשתו ומאהבתה בהתקף זעם.
כשהוא מגיע לפריק-שואו, צ'סטר מתאהב בבט ודוט.
צ'סטר מנסה לרכוש את המופע מאלזה כשהוא מגלה שהיא עוזבת להוליווד.
במהלך הכנת ההופעה הראשונה שלו כבעלי המופע, הוא בטעות רוצח את מגי על ידי ניסורה לשניים.
דבר זה גורם לצ'סטר "להרוג" את מרג'ורי, ולאחר מכן, הוא הולך לתחנת המשטרה כדי להתוודות על כך.
הבובה מרג'ורי (ג'יימי ברואר) - בובת הפיתום של צ'סטר, אשר נראית לצ'סטר כאדם חי.
מרג'ורי מתגרה בו ומשכנעת אותו לבצע מעשי אלימות.
קרול המלצרית (מריאנה ויקנט) - מלצרית בדיינר המקומי שמפלרטטת עם ג'ימי בתחילת העונה.
ברגע שג'ימי (יחד עם להקתו) חוזרים לדיינר, היא כבר לא ידידותית כלפיו ומבקשת מפול להפסיק לאכול שאריות מזון של לקוח אחר.
לוסי קראב ואליס (שאונה ראפולד ואנג'לה סרפיאן) - לוסי היא אשתו של צ'סטר ואליס היא מאהבתה של לוסי.
שתי הנשים התאהבו בזמן שבעליהן היו בשדה הקרב.
כאשר צ'סטר חזר, השלושה היו מעורבים במערכת יחסים פוליאמורית.
לוסי ואליס נרצחות על ידי צ'סטר, שמאמין כי מרג'ורי למעשה ביצעה את הרצח.
מאסימו דולפצ'ינו (דני יוסטון) - נגר מומחה שבנה את רגלי העץ של אלזה ולאחר מכן גם מאהבה.
לאחר מכן, מאסימו רודף אחרי כל הגברים האחראים לקטיעת רגליה של אלזה, אך הוא נלכד על ידי האנס גרופר, פושע המלחמה הנאצי שקטע את רגליה, ומעונה ומסורס על ידו במשך רוב המלחמה.
מאסימו גם אחראי לידי העץ החדשות של ג'ימי.
בסוף העונה, מתגלה כי מאסימו גוסס כתוצאה מסרטן סופני.
אגנוס ג'פרסון (מלקולם-ג'מאל וורנר) - מאהבה של דזירה.
בסוף העונה, מתגלה כי הוא ודזירה נישאו והולידו ילדים משותפים.
ג'יי מרשל) - בלש משטרה אשר משוחד על ידי דנדי כשהוא מציע לו מיליון דולר על מנת לחפות על הרציחות שלו.
ג'ק קולקוויט גם רוצח את רג'ינה רוס ומפליל את ג'ימי בטבח עקרות הבית בבית טראפוור.
קולקוויט גם מגלה מידע אודות עברו הפלילי של צ'סטר כאשר דנדי מגלה שהוא מתקרב אל בט ודוט.
לא ידוע אם קולקוויט שיתף פעולה עם דנדי בכל רציחותיו.
מייקל בק (דייוויד בורטקה) - עובד זוטר ברשת טלוויזיה הוליוודית.
מציל את אלזה ומרים אותה לגדולה ומעמד של כוכבת הוליוודית, ולאחר מכן גם נושא אותה לאישה.
נישאיו של מייקל עם אלזה מתפרקים לאחר שנים שהם בוגדים אחד בשנייה, ולאחר שהוא מגלה את האמת על קטיעת רגליה של אלזה.
הנזירה מרי יוניס מקי (לילי רייב) - נזירה הרושמת את פרטי האשפוז של פפר בבריאקליף, שם היא עובדת.
מרי יוניס תהיה בדומה לפפר אחת מהדמויות הראשיות באימה אמריקאית: המוסד הסגור.
האנס גרופר (ג'ון קרומוול) - פושע מלחמה נאצי אשר אחראי לקטיעת רגליה של אלזה מארס.
בהמשך, יהגר לארצות הברית ויעבוד בתור הרופא הראשי של בריאקליף ויהיה אחת מהדמויות האימה אמריקאית: המוסד הסגור.
להלן רשימת דמויות מתוך "המלון" - העונה החמישית של סדרת הטלוויזיה האמריקאית "אימה אמריקאית".
איריס (קתי בייטס) - מנהלת מלון קורטז העובדת בדלפק הקבלה.
אף על פי שאיריס מתעבת את השהייה במלון, היא נשארת על מנת לשמור על קרבה לבנה המנוכר, דונובן.
בשנת 1994, איריס דחפה את סאלי "המזריקה" מחלון הקומה השביעית של המלון בתגובה לכך שהיא סיפקה לו מחט הרואין מזוהם שגרם למותו.
מאז, השתיים שומרות אחת לשנייה טינה.
לאחר דונובן דוחה אותה בעימות סוער, איריס מגייסת את עזרתה של סאלי על מנת להתאבד, אך דונובן, שבינתיים התחרט על כך, מחיה אותה על ידי הדבקתה בווירוס הדם.
בתחילה, איריס מסרבת להרוג על מנת לשרוד, אך לאחר שהרגה את ג'סטין ובייב, היא משנה את דעתה.
בהמשך העונה, איריס משתפת פעולה עם דונובן ורמונה רויאל כדי להרוג את הרוזנת כנקמה על מה שעשתה להם.
בהדרגה, יחסיה של איריס עם דונובן מתחילים להשתפר.
וזאת בעיקר מפני שהוא נהנה מאישיותה החדשה והרצחנית יותר של אמו, אך יחסיהם מדרדרים שוב כאשר דונובן מפנה לה ולרמונה עורף, וחוזר לזרועותיה של הרוזנת, ואיריס מזהירה אותו לנפילתו הממשמשת והבאה שלו, אך זה האחרון מזלזל בה.
לאחר מכן, איריס מתכננת להתאבד יחד עם ליז טיילור, אבל אז, השתיים מחליטות להוציא לפועל את הנקמה ברוזנת ולהשיג שליטה על המלון והן נכנסות אל הפנטהאוז של הרוזנת, תוך כדי פגיעת פגיעות אנושות ברוזנת ודונובן.
בעוד שהרוזנת בורחת, איריס רצה לעזרתו של דונובן הגוסס שמבקש ממנה למות מחוץ לשטח המלון על מנת שלא יילכד במלון עם המאהבים של הרוזנת.
איריס מקיימת את בקשתו ולאחר מכן גם שורפת את גופתו לאפר.
לאחר מכן, איריס וליז משתפות פעולה עם רמונה במטרה לנסות שוב להרוג את הרוזנת.
בסוף העונה, שנה לאחר מכן, איריס וליז פועלות על מנת לקדם ולשפר את תדמיתו של המלון, דבר שאינו מתאפשר עקב סדרת הרציחות של סאלי "המזריקה" וויל דרייק.
איריס, שמבחינה בסבלה של סאלי, מבקרת אותה בחדרה, שם היא מעודדת אותה שהיא אינה צריכה את ג'ון.
סאלי מתחכמת בטענה שאיריס אינה יכולה להבין את הסבל שלה, וכי הדרך היחידה שבו היא יכולה להפיג אותו הוא על ידי גרירת אחרים למטה.
בתגובה, איריס מעודדת את סאלי להשתמש בסמארטפון על מנת לחלוק את בדידותה עם שאר העולם, ועל ידי כך, היא לעולם לא תהיה בודדה.
לאחר שמבחינה בצערה של ליז, איריס מזמינה את בילי דין הווארד על מנת שתתקשר עם טריסטן המת.
בילי דין, שחשה בנוכחות גברית וחזקה בחדר, מסבירה כי טריסטן פשוט אינו רוצה לדבר עם ליז, מה שליז מפרשת כעובדה שהוא עדיין מאשים אותה במותו.
איריס הסקפטית מתחרטת על כך שהביאה את בילי דין, אבל זאת האחרונה מצליחה לתקשר גם עם דונובן, שמוסר דרכה את אהבתו לאמו.
שנים לאחר מכן, בשנת 2022, איריס מצרה באוזני רמונה על כך שנתנה לבילי דין לצלם את תוכנית הטלוויזיה שלה במלון קורטז, ובכך השפיעה לרעה על תדמיתו של המלון, כשג'ון מגיע, ממש לפני ליל השטן, ומסכים איתן.
סאלי מק'קנה (שרה פולסון) - מכונה גם סאלי "המזריקה".
סאלי היא רוח רפאים נרקומנית המתגוררת במלון ורואה בו את ביתה, תוך כדי נטירת טינה לאיריס, שבגללה היא כלואה בשטח המלון.
סאלי סובלת מחרדת נטישות, והיא עושה הכל כדי להבטיח שהסובבים אותה יישארו עימה לנצח.
בנוסף, סאלי משמשת כמעין מגדלור לנרקומנים, הנמשכים למלון קורטז על ידיה.
אחד מן הנרקומנים אותם סאלי מושכת, הוא גבריאל.
סאלי משתמשת בשד ההתמכרויות על מנת לחרוט באורחי המלון את ההשלכות של ההתמכרויות שלהם, ולאחר מכן, היא נוהגת לתפור את כל קורבנותיה בתוך המזרנים של המלון.
לאורך העונה, סאלי מתגרה בג'ון, נפשית ומינית, באמונה שהם עתידים להיות מאהבים, ואף מקיימת עמו יחסי מין לאחר שהם משתכרים בבר "התוכי הכחול".
לאחר מכן, מתגלה שלסאלי ולג'יימס מארץ' יש הסכם, לפיו, אם סאלי תשמור על ג'ון בעולם החיצוני ותדאג לכך שג'ון ימשיך להרוג בשביל ג'יימס את קורבנות "רציחת עשרת הדיברות", ג'יימס יגן עליה מפני השפעתו של שד התמכרות, ובנוסף, יותיר לה את ג'ון.
כשג'ון מבין שהוא היה רוצח עשרת הדיברות כל הזמן הזה, הוא וסאלי חוזרים לקיים יחסי מין, אך במהרה, הוא נוטש אותה לטובת אלכס ומשפחתם, וזאת האחרונה נשבעת לנקום בו על כך שנטש אותה.
לאחר הפריצה של ליז ואיריס אל הפנטהאוז וכתוצאה מהיריות, דונובן גוסס ומת מחוץ לשטח המלון בעוד אליזבת גוססת לאיטה.
סאלי מתממשת ומובילה אותה אל חדר הסדינים של המלון, שם היא מרפאת אותה באמצעות דמם של ילדיה, וזאת האחרונה נודרת לסאלי שהיא לעולם לא תעזוב אותה, מה שבדיעבד מתגלה כשקר.
כשג'ון חוזר ביתו עם אספקה עבור אלכס והולדן, ומגלה שמשפחתו חסרה, הוא מבין שהם נלקחו חזרה אל מלון קורטז.
במלון, ג'ון מוצא את סאלי מחכה לו, ודורש לדעת מה היא עשתה למשפחתו, אבל זאת האחרונה מזכירה לו שהיא לא יכולה לעזוב את שטח המלון, וכי עוד נותר לו הדיבר האחרון, "לא תרצח".
בסוף העונה, שנה לאחר מכן, סאלי הממורמרת מכך שג'ון נטש אותה, רוצחת בקביעות יחד עם ויל דרייק את אורחי המלון, דבר המדרדר את תדמיתו של המלון, ובאספה שמתכנסת לאחר מכן, סאלי ננזפת על ידי ג'יימס.
לאחר מכן, סאלי הופכת ללהיט ברשתות החברתיות, עם יותר ממיליוני מעריצים ועוקבים בפייסבוק, אינסטגרם וטוויטר.
ג'יימס מארץ' (אוון פיטרס) - בעלה הראשון של הרוזנת, ואביו של בנם המשותף, ברתולומיאו.
ג'יימס הוא איש עסקים עשיר ורוצח סדרתי, שהשתמש בכסף שלו כדי לבנות את מלון קורטז בשנת 1920, שנבנה על מנת לשרת את הצורך שלו להרוג על ידי שילוב פירים סודיים ומסדרונות ללא מוצא שנועדו להסתיר את קורבנותיו המרובים, יחד עם עזרתה של הכובסת הנאמנה שלו, מיס אוורס.
אביו של ג'יימס היה תאיסט מיליטנטי שדיבר כלפיו בצורה פוגענית.
דבר זה גרם לג'יימס לשנוא את הדת.
כשג'יימס נתקל בקורבן תאיסטי, שטען כי הוא לעולם לא ינצח, מכיוון שאלוהים לצידם, הוא קיבל את הרעיון לבצע סדרת רציחות על בסיס עשרת הדיברות: ג'יימס יהרוג אנשים שעברו על דיבר מסוים וישמור איבר מגוף אותו הקורבן, כחלק מהמשימה "להרוג" את אלוהים.
ג'יימס פגש באליזבת בפתיחת הבכורה של מלון קורטז, כשהוא מנע ממנה להתאבד על מותו לכאורה של רודולף ולנטינו.
השניים התחתנו בלובי המלון, אבל ג'יימס ידע שרגשותיו כלפיה הושבו ריקם, וזאת מפני שהיא חיפשה מישהו למלא את החלל שהותיר בה מותו של רודולף.
כאשר אליזבת מוצאת את רודולף ונטשה וחוזרת אליהם, ג'יימס חוטף אותם ומחזיק אותם במסדרון ללא מוצא, שם הם נשארים במשך תשעים השנה הבאות.
לאחר שהמשטרה מתחקה על עקבותיו, ג'יימס מתאבד במשרדו בשעה 2:25 בבוקר.
שנים לאחר מותו, משרדו הוסב לחדר 64. מאז מותו, לג'יימס ואליזבת יש הסדר, לפיו השניים חייבים לאכול ארוחת ערב משותפת לילה אחד בחודש.
אחת מהסעודות המשותפות נקטעות על ידי דונובן, שמביא אל ג'יימס את ג'ון לאו השיכור, וזה האחרון מגייס את ג'ון כיורשו כדי להשלים את שמונת הדיברות הנותרים.
אליזבת ממשיכה לדחות את ג'יימס, אבל, בשל "היופי העצום" שלה, הוא סולח לה בקביעות.
ג'יימס הוא המארח של נשפי "ליל השטן" השנתיים, בהם רוחותיהם של רוצחים סדרתיים חוגגים ומברכים אחד את השני על הרציחות שלהם.
לאחר מותה, בארוחת הערב החודשית שלהם, ג'יימס מנסה להסביר לאליזבת בעדינות את מצבה החדש, וטוען שכעת, הוא באמת יוכל לסלוח לה על שהסגירה אותו למשטרה, אך אליזבת המבובלת טוענת שהיא מעולם לא הסגירה אותו.
או אז, מיס אוורס מתוודה בדמעות כי היא זו שהסגירה אותו על מנת שיוכלו לבלות את הנצח ביחד.
לאחר שהבינה מה קרה לה, אליזבת מתחילה לבכות, וזאת מפני שסיוטה הגדול ביותר, לבלות את הנצח עם אדם שאותו היא אינה אוהבת, התגשם.
שנים לאחר מכן, בשנת 2022, ג'יימס מופיע פעם נוספת בנשף ליל השטן, שם הוא מסייע בעינוייה של בילי דין.
ג'ון לאו (וס בנטלי) - מכונה גם רוצח עשרת הדיברות.
ג'ון הוא בלש לשעבר במחלקת הרצח של משטרת לוס אנג'לס, בעלה של אלכס ואביהם של סקרלט והולדן.
בשנת 2010, ג'ון התרשל במירה על הולדן, שנחטף בקרנבל בסנטה מוניקה, מה שגרם נזק לנישואיו.
בתחילת העונה, ג'ון חוקר שרשרת של רציחות מסתוריות המתרחשות בלוס אנג'לס.
לאחר שג'ון מקבל שיחת טלפון אנונימית שמקורה בחדר 64 ממלון קורטז, הוא מתחיל לקיים אינטראקציה עם דיירי ועובדי המלון, שבראשם עומדת סאלי, ואף נרשם למלון.
במהלך שהותו במלון, ג'ון "הוזה" את בנו האובד, הולדן.
לאחר שג'ון לוחץ על איריס שמספרת לו על מקורותיו של מלון קורטז, ג'ון משוכנע כי הרציחות אותם הוא חוקר, עשויים להיות מקושרים לג'יימס מארץ' המנוח ועשרת הדיברות.
ג'ון סובל מתקופות ארוכות של אובדן זיכרון, שסאלי מגלה לו שהם מכתוצאה של גיוסו כיורשו של ג'יימס מארץ' כדי להשלים את סדרת הרציחות שהוא התחיל, ושרוצח עשרת הדיברות שהוא מחפש הוא עצמו בכבודו.
לאחר שג'ון מתוודה על כך לשותפו, אנדי האן, הוא מגלה לאנדי שהוא יודע על כך שהוא חומד את אלכס לעצמו ולאחר מכן רוצח אותו בבחינת הדיבר "לא תחמוד".
לאחר אירועים אלו, ג'ון מאמץ את הצד האפל שלו ומתחיל להרוג בחופשיות.
לאחר מכן, ג'ון מתאחד עם אלכס בחדרו של ג'יימס מארץ' ומסייע לה למנוע את ההתפרצות של וירוס הדם שהיא עצמה החלה, לאחר שהרוזנת מאיימת על חייה.
לאחר שג'ון מחליט להתאחד עם משפחתו ולעזוב את המלון, סאלי שבורת הלב נשבעת להרוג אותו על כך שנטש אותה.
ג'ון, אלכס והולדן חוזרים הביתה, שם הם מתאחדים עם סקרלט, אך לאחר שג'ון לא היה יכול לספק את תאבונם של אלכס והולדן, סקרלט מציעה למשפחתה לחזור לגור במלון קורטז, שם ליז, רמונה ואיריס מקבלות אותם מחדש בידיים פתוחות.
בסוף העונה, מתגלה שבמהלך ניסיונותיו לספק את תאבונם של אלכס והולדן, ג'ון נרדף על ידי המשטרה, לאחר שנתגלה כ"רוצח עשרת הדיברות", ובסוף הוא גם נורה בשטחו של מלון קורטז על ידי יחידת ימ"מ (בדומה לטייט מבית הרצח).
לאחר מותו, ג'ון ממשיך לרדוף את מלון קורטז פעם בשנה, בליל השטן.
בילי דין הווארד, שמגדירה אותו בתור "הרוח המרושעת והמסוכנת ביותר" איתו היא ניסתה לצור קשר, מנסה ליצור עמו קשר, אך ללא הצלחה.
בפעם האחרונה, בשנת 2022, היא דווקא כן מצליחה ליצור קשר עם ג'ון, שמזהיר אותה להתרחק באופן מיידי ממלון קורטז.
לאחר מכן, ג'ון חוזר לחדרו, חדר 64, שם הוא מתאחד עם סקרלט, המבוגרת כעת, ונכנס למיטתו המשותפת עם אלכס והולדן, וחוזר לישון למשך עוד שנה נוספת.
דונובן (מאט בומר) - אחד מדיירי המלון ובן זוגה של הרוזנת מעל לעשרים שנה.
בשנת 1994, לאחר שהומת על ידי סאלי באמצעות מחט הרואין מזוהם, דונובן הודבק בווירוס הדם על ידי הרוזנת.
מאז, דונובן נשבע להתרחק מנרקומנים.
בעוד שדונובן אדם ביתי המעדיף להישאר בביתו, המלון, הרוזנת, שמחפשת ריגושים, בוגדת בו עם טריסטן דאפי, ולאחר מכן גם נפרדת ממנו.
בייאושו, דונובן משתף פעולה עם רמונה רויאל ואמו, איריס, על מנת לרצוח את הרוזנת כנקמה על מה שהיא עשתה לשלושתם.
עם זאת, דונובן עדיין מאוהב בה, ומקבל רגליים קרות כאשר רמונה מגיעה למלון כדי להרוג את ילדיה, ובמקום זאת, הוא חוזר לפנטהאוז, שם הוא מרחרח את בגדיה.
במהלך העונה, מתגלה כי דונובן הוא זה שהציג את ג'ון בפני ג'יימס והציע אותו כיורשו במעשי ההרג.
אחרי שהרוזנת הורגת את טריסטן, היא ודונובן חוזרים לקיים יחסי מין, וזה האחרון בוגד בשותפות בינו לבין רמונה ואיריס, ולאחר שהוא מוביל את רמונה למלכודת, הוא גם כולא אותה במסדרון ללא המוצא.
דונובן מתחיל לפקפק באהבתה של הרוזנת אליו כשהוא רואה אותה מתנשקת עם רודולף ולנטינו, מאהבה לשעבר.
בתגובה, דונובן יורה בראשו של רודולף ומשחית את פניו.
הרוזנת, למרות היותה נסערת מכך, רואה בכך מעשה אהבה, והשניים מתאחדים כשאיריס וליז מתפרצים אל הפנטהאוז תוך כדי פגיעת פגיעות אנושות בה ובדונובן.
אלכס לאו (קלואי סביני) - אשתו של ג'ון ואמם של סקרלט והולדן.
לאחר חטיפתו של הולדון, אלכס מתנכרת לג'ון.
אלכס היא רופאת ילדים המועסקת על ידי מיס אליסון, ומטפלת בבנה, מקס אליסון, אשר נדבק בחצבת.
במלון, אלכס מבקרת את ג'ון השיכור כדי להגיש בקשה לגירושין, ושם, במסדרונות המלון, היא נתקלת בהולדן, ומביאה אותו הביתה, שם הוא עומד על כך שתחזיר אותו חזרה למלון כדי שהוא יוכל לראות את ה"אמא" האחרת שלו.
בעקבות כך, אלכס מתחקרת את הרוזנת בקשר להולדן וממנה היא לומדת על וירוס הדם, שתסמיניו כוללים נעורים נצחיים, אף אם כי גם הנגוע בווירוס יכול להיהרג בקלות.
אז, אלכס מבקשת ממנה שתדביק אותה בווירוס על מנת להיות קרובה להולדן.
כשמצבו של מקס מחמיר, אלכס מדביקה אותו בווירוס דם כדי להציל אותו, אך זה האחרון הורג את הוריו ומדביק את בני כיתתו בווירוס.
לאחר מכן, ג'ון מגלה את האמת אודותיה, והיא מגייסת את עזרתה של ליז על מנת לשכנע את ג'ון שהוא משתגע.
אחרי ששמעה על סדרת רציחות שבהם מעורבים קבוצת ילדים, הרוזנת שולחת את אלכס לתקן את מעשיה, באיום שתהרוג אותה ואת הולדן.
אלכס, שבינתיים התפייסה עם ג'ון, מגייסת את עזרתו על מנת ללכוד את קבוצת הילדים במסדרון ללא מוצא עם רמונה צמאת הדם.
אלכס וג'ון מתאחדים ולוקחים את הולדן הביתה, בזמן שסאלי שבורת לב נשבעת להתנקם ולהרוג את ג'ון.
בסוף העונה, ג'ון, אלכס והולדן חוזרים הביתה, שם הם מתאחדים עם סקרלט, אך לאחר שג'ון לא היה יכול לספק את תאבונם שלה ושל הולדן, סקרלט מציעה למשפחתה לחזור לגור במלון קורטז, שם ליז, רמונה ואיריס מקבלות אותם מחדש בידיים פתוחות.
ליז טיילור (דניס או'הר) - ידועה לשעבר גם בתור ניק פריור.
ליז היא הברמנית האקסצנטרית והטרנסג'נדרית של בר "התוכי הכחול", ועובדת ותיק של המלון.
ליז עבדה כנציג רפואי עד שנת 1984, והייתה נשואה בנישואים אומללים לאישה בשם טרייסי עם שני ילדים.
בנסיעת עסקים ללוס אנג'לס, ליז פגשה את הרוזנת בחדרה כשהיא לבושה בבגדים נשיים.
הרוזנת היא זו שעשתה לליז את המהפך הדרסטי והעניקה לה את שמה, ליז טיילור, ובנוסף, גם עודדה אותה למצוא את עצמה מחדש במלון קורטז.
במהלך העונה, ליז מתאהבת בבן זוגה החדש והזמני של הרוזנת, טריסטן דאפי.
כשהשניים מספרים לה על אהבתם זה לזה ומבקשים ממנה את ברכותיה, הרוזנת מתירה לליז להיות עם טריסטן, רגע לפני שהיא משספת את גרונו לפניה.
מאז, ליז מפגינה עוינות כלפיה, ואפילו מנסה בניסיון שווא לעצור את חתונתה עם ויל דרייק.
לאחר מכן, ליז מתכננת להתאבד עם איריס, אך כשבנה, דאגלס, מבקש להתפייס עימה ולהכניסה שוב לחייו, היא חוזרת לשקול את הנושא ואו אז, היא ואיריס מחליטות להשתלט על המלון ולהרוג את הרוזנת.
בשיחה עם ויל, ליז מבקשת ממנו להפסיק עם זאת, וזה האחרון טוען שבאופן אירוני, הוא לא ידע לחיות עד שהוא מת.
אז, ליז מסבירה לו שחברת האופנה שלו נמצאת בקריסה כלכלית, ואם הוא יאפשר לזאת לקרות, המלון יעוקל וייהרס; בעצתה של ליז, ויל מתחיל לשרטט שוב עיצובי אופנה בהשראת מלון קורטז ודייריו, ושולח אותה לדבר בשמו בפגישות המנהלים.
למרות זאת, ליז עדיין מאושרת, וזאת מפני שדאגלס ומשפחתו (הכוללת את אשתו, ג'ניס, ובתו, איזבל) ממשיכים לבקר אותה בקביעות.
לאחר שנודע לליז שהיא חולה בסרטן הערמונית, רמונה מציעה להדביק אותה בווירוס, אך זאת האחרונה פוסלת את ההצעה.
לאחר מכן, ליז אוספת את כל רוחות הרפאים של המלון, אותם היא מחשיבה כחבריה ו"משפחתה", ומבקשת מהם לרצוח אותה, כך שהיא תוכל "להיוולד" פעם נוספת כרוח רפאים ולהישאר לנצח במלון איתם, אך כל הרוחות הנוכחות מסכימות על כך שהם אוהבים את ליז עד כדי כך שהם אינם מסוגלים לרצוח אותה.
או אז, הרוזנת מופיעה בפתח הדלת ומשספת את גרונה, באומרה שליז היא "היצירה הגדולה ביותר" שלה.
לאחר מותה, ליז מתאחדת עם טריסטן, שמסביר לה שסירב ליצור איתה קשר על מנת שתוכל לחיות את חייה כרגיל, אך כעת מכשמתה, הם יכולים להיות ביחד, והשניים מתנשקים.
ויל דרייק (שאיין ג'קסון) - אייקון אופנה מפורסם ובעליו החדשים של מלון קורטז.
בדומה לליז, ויל אוהב אמנות ואופנה.
בעברו, ויל התגורר בניו יורק, אבל עבר ללוס אנג'לס עם בנו, לאקלן, לאחר שהרגיש שהקסם של העיר נעלם.
אף על פי שבתחילה ויל מחשיב את עצמו הומו, הוא מגלה שהוא ביסקסואל, וזאת מפני שהוא נמשך לרוזנת.
במהלך העונה, ויל מתכנן לשפץ ולהרוס את המלון, מה שמערער את דעתם של הדיירים הקבועים, כדוגמת דונובן או ג'יימס מארץ'.
בנוסף, ויל מתחיל זוגיות עם הרוזנת, ולאחר מכן אף מתחתן עימה בלובי המלון.
לאחר טקס החתונה, ויל חוגג את נישואיו בבר "התוכי הכחול", שם הוא פוגש את ג'יימס מארץ' שמביא אותו לחדר 33, שם הוא מציג בפניו את ברתולומיאו, בנו המשותף עם הרוזנת.
אף על פי שהרוזנת תכננה לרצוח את ויל בשלב מוקדם במערכת היחסים שלהם, היא מעלפת אותו בתגובה לסלידתו מברתולומיאו ונועלת אותו במסדרון ללא המוצא יחד עם רמונה רויאל החלשה שצמאה לדם.
ויל פותח את הכלוב של רמונה, מה שמאפשר לה לשסף את גרונו ולשתות את דמו.
לאחר מותו, כשויל חוזר כרוח רפאים, הוא מבין שתוכניתה של הרוזנת הייתה לרצוח אותו ולקחת את הונו, והוא קוטע את התחקור שלה עם המשטרה בתגובה להגשת תלונה על היעלמותו.
לאחר שויל מסתלק בזעם, ג'יימס מתגרה ברוזנת, באומרו לה כי הוא הזהיר אותה שלא להרוג אותו בשטח המלון.
בסוף העונה, שנה לאחר מכן, ויל רוצח בקביעות את אורחי המלון יחד עם סאלי, מה שגורם לדרדור תדמיתו של המלון.
בשיחה עם ליז, שמבקשת ממנו להפסיק עם זאת, הוא טוען שבאופן אירוני, הוא לא ידע לחיות עד שהוא מת.
ויל מבין ממנה שחברת האופנה שלו נמצאת בקריסה כלכלית, ואם הוא יאפשר לזאת לקרות, המלון יעוקל וייהרס; בעצתה של ליז, ויל מתחיל לשרטט שוב עיצובי אופנה בהשראת מלון קורטז ודייריו, ושולח אותה לדבר בשמו בפגישות המנהלים, עד שהיא נרצחת לבקשתה על ידי הרוזנת והופכת לאחד מרוחות הרפאים הרודפים את המלון.
רמונה רויאל (אנג'לה באסט) - שחקנית עבר ידועה ומאהבתה לשעבר של אליזבת.
רמונה הייתה שחקנית שהופיעה בפרסומות טלוויזיה וסרטים רבים.
במהלך 1970, רומנה ניהלה זוגיות עם הרוזנת, עד שנת 1990, ולאחר מכן רמונה נפרדה מהרוזנת, שהרגה את בן זוגה החדש, מוזס "הנביא".
בעקבות מותו של בן זוגה, קריירת המשחק שלה נכשלה והיא חזרה לגור בבית הוריה.
אמה סבלה מסרטן ואביה סבל מאלצהיימר, ורמונה נאלצה לטפל בהם.
לאחר שאמה מתה, שני שודדים פרצו לבית, והרגו את אביה.
רומנה החייתה את אביה באמצעות וירוס הדם, אבל אז הוא החל במסע הרג ובסופו של דבר, רמונה נאלצה להטביע אותו באמבטיה.
לאחר מכן, היא מתכננת לנקום ברוזנת על הרצח של בן זוגה, ולשם כך היא מגייסת לעזרתה את דונובן ואיריס.
נקמתה של רמונה מתחילה להתממש כאשר היא מתכננת לדקור את הרוזנת בשנתה, אך דונובן בוגד בה ומכניס אותה לכלוב במסדרון ללא המוצא.
בסופו של דבר, ויל משחרר את רמונה במטרה שתעזור לו להימלט, אך זאת האחרונה משספת את גרונו ושותה את דמו.
לאחר מכן, רמונה מתעמתת עם קוויני בחדרה, שם היא מגלה שקוויני היא מכשפה ובובת וודו אנושית, מה שאומר שדמה יחזק אותה פי שניים.
במהלך המאבק, קוויני נרצחת על ידי ג'יימס מארץ' שמתממש בחדר, ורמונה שותה את דמה.
בסוף העונה, רמונה מסייעת לליז ואיריס לשקם את תדמיתו של המלון, ומסייעת לג'ון בעינוייה של בילי דין הווארד, באיום שאם היא תשמיע אזכור נוסף למלון קורטז, היא תמצא אותה ותשתה את דמה.
אליזבת ג'ונסון (ליידי גאגא) - מכונה גם הרוזנת.
הרוזנת היא בעליה לשעבר של מלון קורטז.
הרוזנת נולדה בשם אליזבת ג'ונסון בשנת 1904, והיא הייתה שחקנית אשר הופיעה בסרטו של רודולף ולנטינו, "".
לאחר צילומי הסרט, אליזבת הוזמנה לארוחת ערב בביתו.
באותו לילה, אליזבת פגשה את אשתו, נטשה רמבובה, אשר מספרת לה כי גירושיהם היו רק "הצגה" כדי לקבל פרסום.
לאחר מכן, אליזבת מנהלת משולש אהבה סודי ופוליגמי עם רודולף ונטשה במשך שנים רבות, עד כשהיא נוכחת במסיבה לרגל פתיחת מלון קורטז, שם היא שומעת על מותו של ולנטינו בניו יורק.
אליזבת מנסה להתאבד, אך היא ניצלת על ידי ג'יימס מארץ', שלאחר מכן גם נושא אותה לאישה, אף על פי שאליזבת אינה מתיימרת לאהוב אותו.
למרות היותה נשואה, אליזבת פקדה את ארונו של ולנטינו פעם בשנה, אך באחת הפעמים היא נתקלה בוולנטינו, שמתגלה כחי, ובנטשה, והשניים מספרים לה על וירוס דם שהציל אותם ממוות, ומדביקים אותה באותו הווירוס.
אחרי ששמע על כך, ג'יימס מקבל את נקמתו על ידי לכידת הזוג במסדרון ללא המוצא באחד מקומות המלון.
בשנת 1994, אליזבת מדביקה בווירוס את דונובן, שגסס ממנת יתר של הרואין שסופקה על ידי סאלי, ובמשך עשרים שנה, הוא משמש כמאהבה, עד שזאת פוגשת את טריסטן דאפי ונמשכת אליו, בעיקר מכיוון שזה האחרון דומה בצורתו החיצונית לוולנטינו.
במקביל, אליזבת מנהלת זוגיות עם ויל דרייק, במטרה להינשא לו ואז לרצוח אותו ולרשת את הונו.
בשנות ה-70, אליזבת הייתה בזוגיות עם רמונה רויאל עד שנות ה-90, ולאחר שרמונה נפרדה ממנה, אליזבת הרגה את בן זוגה החדש, מוזס "הנביא" כנקמה.
אליזבת היא אובססיבית לנושא הבגידה, דבר שהיא שונאת במיוחד, והיא משספת את גרונו של טריסטן, לאחר שזה האחרון מספר לה שהוא מאוהב בליז.
לאחר מכן, אליזבת חוזרת אל דונובן, שמבין שהיא לא באמת תאהב אותו כל עוד ולנטינו בסביבה.
לאחר שרצח את ולנטינו, דונובן מתאחד עם אליזבת, אך האיחוד נקטע כתוצאה מהפריצה של ליז ואיריס אל הפנטהאוז וכתוצאה מהיריות, דונובן גוסס ומת מחוץ לשטח המלון בעוד אליזבת גוססת לאיטה.
סאלי מתממשת ומובילה אותה אל חדר הסדינים של המלון, שם היא מרפאת אותה באמצעות דמם של ילדיה, וזאת האחרונה נודרת לסאלי שהיא לעולם לא תעזוב אותה.
לאחר מכן, בחזרה בפנטהאוז, רמונה מתעמתת עם אליזבת, אך בזמן שהיא מנסה לברוח אל המעלית, ג'ון מופיע ויורה בה חמש פעמים, לפני שהיא נכנעת לפצעיה ומתה.
לאחר מכן, ג'ון עורף את ראשה ואוסף אותו ליצירת "רציחת עשרת הדיברות", בבחינת הדיבר "לא תרצח".
לאחר מותה, בסעודה החודשית שלהם, ג'יימס מנסה להסביר לאליזבת בעדינות את מצבה החדש, וטוען שכעת, הוא באמת יוכל לסלוח לה על שהסגירה אותו למשטרה, אך אליזבת המבובלת טוענת שהיא מעולם לא הסגירה אותו.
בסוף העונה, אליזבת שוב מופיעה כאשר ליז מכריזה שהיא חולה בסרטן הערמונית, וכי היא רוצה למות על מנת להתקיים כרוח רפאים יחד עם כל חבריה ו"משפחתה", ואליזבת משספת את גרונה, באומרה שליז היא "היצירה הגדולה ביותר" שלה.
בסצה האחרונה של העונה, אליזבת מבלה בשעה 2:25 בבר "התוכי הכחול", כאשר היא פוגשת אורח נאה שמספר לה שהוא ממתין לחבריו.
אז אליזבת אומרת לו, "יש לך קו לסת מדהים".
טריסטן דאפי (פין ויטרוק) - דוגמן בתצוגת האופנה של ויל דרייק.
טריסטן מתאהב באליזבת, אשר מדביקה אותו בווירוס והופך למאהב החדש שלה.
טריסטן ואליזבת מתכננים לרצוח את ויל דרייק, לרשת את כספו ולחיות באושר.
בחדר מספר 78, טריסטן פוגש בג'יימס מארץ' שמכריח אותו להרוג אישה חפה מפשע.
מאוחר יותר, לאחר הריגת ג'יגולו ושתיית דמו, טריסטן מבין את הכוח שבהרג ומשתף פעולה עם מארץ'.
מאוחר יותר, טריסטן הוא מתאהב בליז ולאחר שמודיע על כך לאליזבת, היא משספת את גרונו בזעם של קנאה ובגידה.
הייזל אוורס (מייר וינינגהם) - הכובסת התמהונית של מלון קורטז ומשרתו הנאמנת של ג'יימס מארץ'.
מיס אוורס היא רוח רפאים המתגוררת במלון ומנקה את הבלגן אחרי אליזבת וג'יימס.
מיס אוורס התאבדה במלון יחד עם ג'יימס כשהם נמצאו על ידי המשטרה.
בנה, אלברט, נחטף ונרצח על ידי גורדון נורת'קוט בשנת 1920, מה שגורם לה להיות נסערת כל ליל כל הקדושים.
מיס אוורס שונאת את אליזבת, ואפילו מנסה להציל את ויל מלהינשא לה למען ביטחונו שלו.
לאחר מכן, מיס אוורס מגלה שיש לה רגשות כלפי ג'יימס, אבל פניה הושבו ריקם מאז שזה האחרון התאהב באליזבת.
בסוף העונה, מיס אוורס מגלה כי זו שהלשינה על ג'יימס למשטרה, על מנת שיוכלו למות יחד.
סקרלט לאו (שרי קרוק) - בתם הצעירה של ג'ון ואלכס לאו, ואחותו הצעירה של הולדן.
אחרי שראתה ודיברה עם הולדן במלון בזמן שביקרה את אביה, היא מספרת על כך הוריה.
כאשר הם לא מאמינים לה, סקרלט מראה להם את התמונה שלו בסמארטפון שלה, אבל היא מגלה שפניו משום מה מטושטשות.
סקרלט עוברת לגור עם סבתה כשג'ון יורה בביתם על ברתולומיאו.
בסוף העונה, מאחר שג'ון לא היה יכול לספק את תאבונם של אלכס והולדון, סקרלט הציעה למשפחתה לחזור לגור במלון קורטז, שם ליז ואיריס קיבלו אותם מחדש בידיים פתוחות, וליז שלחה אותה ללמוד בפנימייה ביחד עם לאקלן.
שנים לאחר מכן, סקרלט מבקרת את משפחתה פעם בשנה, בליל השטן, וזאת מפני שזהו הזמן היחיד בו רוחו של אביה מסוגל להתגלות אליה.
הולדן לאו (לנון הנרי) - בנם הבכור של ג'ון ואלכס לאו, ואחיה הבכור של סקרלט.
בשנת 2010, הולדן נחטף על ידי אליזבת בפארק השעשועים סנטה מוניקה, ומאז, הולדן הפך לאחד מהילדים שלה.
הולדן מתגורר במלון, עד שאלכס וג'ון מביאים אותו הביתה.
בסוף העונה, מפני שג'ון לא היה יכול לספק את תאבונם של אלכס והולדון, סקרלט הציעה למשפחתה לחזור לגור במלון קורטז, שם ליז ואיריס קיבלו אותם מחדש בידיים פתוחות.
ג'ונס) - שותפו של ג'ון שעובד איתו מקרוב על המקרה של רוצח עשרת הדיברות.
בתחילה, אנדי סקפטי לגבי הרעיון שהרציחות מקושרים לעשרת הדיברות, אבל מאוחר יותר, הוא מסכים עם ג'ון.
במהלך העונה, יחסיו של אנדי עם ג'ון מדרדרים, עקב שיגעונו של זה האחרון.
לאחר מכן, אנדי נרצח על ידי ג'ון שמגלה לו כי הוא רוצח עשרת הדיברות, מפני שאנדי ניהל מערכת יחסים עם אלכס ובכך עבר על הדיבר "לא תחמוד".
שד ההתמכרות (אלכסנדר וורד) - יצור מבחיל שנוצר כתוצאה מהתמכרויותם של נרקומנים שהתארחו במלון קורטז לאורך השנים.
שד ההתמכרות מפעיל מכשיר קידוח מאסיבי כדילדו ואיתו הוא מבצע מעשי סדום אלימים באורחי המלון.
שד ההתמכרות הוא מטאפורה "חיה" להתמכרות.
השד בעיקר מענה מכורים ונקומנים כעונש על ההתמכרויות שלהם.
שניים מקורבנותיו הרבים הם סאלי "המזריקה" וגבריאל.
ג'יימס מארץ' התחייב להגן על סאלי ממנו, בהתחשב העובדה שהיא מגנה על ג'ון מכל סכנה כדי שזה האחרון יוכל להשתמש בו על מנת לסיים את יצירת המופת שלו, רצח עשרת הדיברות.
מרסי (כריסטין אסטברוק) - סוכנת נדל"ן שמתווכת במכירת מלון קורטז בין אליזבת לויל דרייק.
מרסי אף מתארחת במלון מספר פעמים, ולאחר מכן גם נרצחת על ידי רודולף ולנטינו ונטשה רמבובה.
אחרי מותה, מרסי רודפת את המלון כרוח רפאים.
לאקלן דרייק (ליריס לנון) - בנו של ויל דרייק.
לאקלן מודע לדברים המשונים הקורים במלון, אם כי אין לו באמת מושג על הדברים המתנהלים מאוחרי הקלעים.
אליזבת מתכננת להדביק אותו בווירוס על מנת שתוכל לשמש כאפוטרופוסית שלו לנצח, ועל ידי כך למנוע מבעלותו של ויל על המלון לעבור אליו.
גבריאל (מקס גרינפילד) - נרקומן שנרשם למלון ובסופו של דבר הופך לקורבן אונס של שד ההתמכרויות, עד שסאלי עוצרת אותו, ולאחר מכן, גם תופרת אותו בתוך מזרן.
גבריאל אחראי לחניקתה של קלאודיה, במחשבה מוטעית שהיא סאלי.
מאוחר יותר, גבריאל נפטר בבית החולים.
איילין וורנוס (לילי רייב) - אחת הרוצחים הסדרתיים הידועים לשמצה אשר מוזמנים על ידי מר מארץ' לנשף ליל השטן השנתי שלו.
בהתחלה, איילין מפלרטטת עם ג'ון בבר, בזמן שהוא חושב שהיא מחופשת לאיילין וורנוס.
כאשר איילין וג'ון הולכים לחדרו, היא מעלפת אותו וקושרת אותו לכיסא כדי שתוכל להרוג אותו, בדומה לקורבנות האחרים שלה.
עם זאת, ג'ון משתחרר וכובל אותה לכיור.
בסופו של דבר, היא בורחת ומתנצלת כלפי ג'ון וממשיכה לפלרטט איתו בליל השטן.
ג'ון ויין גייסי (ג'ון קרול לינץ') - אחד הרוצחים הסדרתיים הידועים לשמצה אשר מוזמנים על ידי מר מארץ' לנשף ליל השטן השנתי שלו.
ג'ון מצליח כל הזמן להרגיז את מר מארץ' עם הגישה הנונשלנטית שלו כלפי היתפסות בידי המשטרה.
ג'פרי דאהמר (סת' גייבל) - אחד הרוצחים הסדרתיים הידועים לשמצה אשר מוזמנים על ידי מר מארץ' לנשף ליל השטן השנתי שלו.
לאחר שג'פרי מושם ללעג על ידי שאר המוזמנים בנשף בגלל היותו הומו, ג'יימס נותן לו גבר צעיר, אשר מוכנס לטראנס, דומה למה שהוא עשה לשאר קורבנותיו.
ריצ'רד רמירז (אנתוני רויביבר) - אחד הרוצחים הסדרתיים הידועים לשמצה אשר מוזמנים על ידי מר מארץ' לנשף ליל השטן השנתי שלו.
ליז נותן לו חדר לפרוץ אליו, שם הוא הורג תיירים מאריזונה המתגוררים בחדר.
ריצ'רד הורג את הבעל ורודף אחרי אשתו במסדרון, שם הוא הורג אותה בעזרתו מר מארץ'.
ד"ר צ'ארלס מונטגומרי (מאט רוס) - הרופא המכור למורפיום שבנה את בית הרצח וחי בו לפני 1926, ומאז רודף אותו כרוח רפאים.
אליזבת פונה אליו על מנת שיפיל את תינוקה, ברתולומיאו, שהתפתח טרם זמנו.
קלאודיה בנקסון (נעמי קמפבל) - עורכת המגזין "ווג" וחברתו הקרובה של ויל דרייק.
שנחנקת על ידי גבריאל, במחשבה מוטעית שהיא סאלי.
במותה, קלאודיה רודפת את המלון כרוח רפאים.
ג'סטין (דארן כריס) - היפסטר הנרשם למלון יחד עם בת זוגו, בייב.
ג'סטין ובייב מפריזים בדרישותיהם הקיצוניות כלפי איריס, דבר המרגיז אותה.
לאחר שג'סטין ובייב דורשים בכעס את שירות החדרים שלהם, לועגים לאיריס ומתלוננים על איכות האוכל (העשוי ממזון חתולים), איריס משספת את גרונם ושותה את דמם.
במותו, ג'סטין רודף את המלון כרוח רפאים.
אגתה (הלנה מטסון) - רוח רפאים של תיירת שוודית הרודפת את המלון יחד עם אחותה, ונדלה.
לפני מותה, אגתה נכלאת יחד עם ונדלה באולם הנשפים, עד שסאלי מתערבת.
לאחר שיטוט אינסופי במסדרונות המלון, אגתה מגיעה אל הסוויטה של אליזבת, שם היא פוגשת בדונובן, שמייעץ לה למצוא ייעוד, ועל ידי כך, היא תשתחרר מהשיטוט האינסופי במסדרונות.
אגתה, יחד עם ונדלה, שמתרגמות את ייעודן כעידוד לרצוח את אורחי המלון, רוצחות את מר וו בחדרו, אך אלכס מוצאת אותן ומגייסת את עזרתן בהוצאתו של ג'ון מהמלון.
ונדלה (קמילה אלנס) - רוח רפאים של תיירת שוודית הרודפת את המלון יחד עם אחותה, אגתה.
לפני מותה, ונדלה נכלאת יחד עם אגתה באולם הנשפים, עד שסאלי מתערבת ומשחררת אותה, אך לפני שהיא מספיקה לברוח, גרונה משוסף על ידי אליזבת.
לאחר שיטוט אינסופי במסדרונות המלון, ונדלה מגיעה אל הסוויטה של אליזבת, שם היא פוגשת בדונובן, שמייעץ לה למצוא ייעוד, ועל ידי כך, היא תשתחרר מהשיטוט האינסופי במסדרונות.
ונדלה, יחד עם אגתה, שמתרגמות את ייעודן כעידוד לרצוח את אורחי המלון, רוצחות את מר וו בחדרו, אך אלכס מוצאת אותן ומגייסת את עזרתן בהוצאתו של ג'ון מהמלון.
ברתולומיאו - בנם המשותף והמעוות של אליזבת ג'ונסון וג'יימס מארץ'.
כלוא לנצח בגוף של תינוק.
מיס אליסון (מדשן אמיק) - אמא היסטרית המאמינה כי חיסונים מזיקים לילדים.
אלכס מטפלת בבנה החולה, מקס, לאחר שנדבק בחצבת.
מיס אליסון ובעלה נרצחים על מקס שהבריא לאחר שהתרפא מהוירוס על ידי אלכס ונדבק בו.
ד"ר קוהן (רוקסנה ברוסו) - פסיכיאטרית המנסה לעזור למשפחת לאו לאחר שאיבדו את בנם, הולדן.
מר סמואלס (דייוויד ניוטון) - מפיק סרטים אשר רמונה ניסתה לשכנע ללהק אותה לתפקיד, אך עם זאת, היא נעצרת על ידי אליזבת, אשר כופה על מר סמואלס לעזוב.
מוזס "הנביא" (ג'ייסון סקוט ג'נקינס) - בן זוגה החדש של רמונה, אשר הודבק ממנה בווירוס, אך נרצח על ידי הרוזנת כנקמה על כך שרמונה נפרדה ממנה.
קרייג (ניקו אוורס-סווינדל) - איש עסקים אמיד שסאלי מפתה ונותנת למר מארץ', על מנת שיוכל לרצות את אורחיו בנשף ליל השטן.
מקס אליסון (אנטון שטרקמן) - בנה של מיס אליסון.
כדי להציל אותו ממוות, אלכס מזריק לו את דמה, ומדביקה אותו בווירוס הדם, מה שנותן את האשליה שהוא נרפא.
עם זאת, בבית הספר, הוא מדביק בחצבת את כל בני כיתתו והורג חמישה אנשי צוות ושותה את דמם יחד עם בני כיתתו.
לאחר מכן, מקס ושאר בני כיתתו היו אחראים להרג של כמה אנשים כדי לשתות את דמם.
אלכס מנסה לשכנע אותם כי הם צריכים לבוא אל למלון, אך הם דוחים את ההצעה שלה.
אחרי שקימי מתה, הם מקבלים את הצעתה של אלכס, אך בסופו של דבר נלכדים על ידה במסדרון ללא מוצא יחד עם רמונה.
לאחר מכן, מתגלה שהוא ושאר בני כיתתו נרצחו על ידי רמונה.
בייב (ג'סיקה לו) - היפסטרית הנרשמת למלון יחד עם בן זוגה, ג'סטין.
בייב וג'סטין מפריזים בדרישותיהם הקיצוניות כלפי איריס, דבר המרגיז אותה.
לאחר שבייב וג'סטין דורשים בכעס את שירות החדרים שלהם, לועגים לאיריס ומתלוננים על איכות האוכל, איריס משספת את גרונם ושותה את דמם.
רודולף ולנטינו (פין ויטרוק) - כוכב הסרטים האילמים המפורסם שהיה מעורב במערכת יחסים פוליגמית סודית עם אליזבת ואשתו, נטשה רמבובה.
רודולף מת לכאורה ב-1925, אבל במציאות, הוא נפגש עם פרידריך וילהלם מורנאו, שהדביק אותו בווירוס הדם, ומאוחר יותר הוא מדביק בו את נטשה ואליזבת.
רודולף נחטף והוחזק במסדרון ללא מוצא על ידי ג'יימס מארץ', שנהפך קנאי לאליזבת.
ויל דרייק בטעות משחרר אותו ואת נטשה, שהורגים פועלי בניין, את מרסי, וכמה מאורחי המלון, ולאחר מכן עוזבים.
רודולף ואליזבת מתאחדים, וזאת האחרונה מבטיחה שהם יחיו יחד לנצח שוב, לאחר שרכשה את המלון ואת העושר של ויל דרייק.
דונובן הזועם מתעמת עם רודולף ויורה בו כמה פעמים, תוך כדי השחתת פניו.
נטשה רמבובה (אלכסנדרה דדריו) - אשתו של רודולף ולנטינו.
נטשה זייפה את התגרשותה מרודולף למראית העין.
נטשה התאבלה על "מותו" של רודולף, אך לאחר שנודע לה על חייו החדשים, היא הודבקה ממנו באותו וירוס וחידשה את המערכת היחסים הפוליגמית שלה עם רודולף ואליזבת.
בהתקף קנאה, ג'יימס מארץ' חטף והחזיק אותם במסדרון ללא מוצא, עד שוויל דרייק שחרר אותם כשהוא פתח את המסדרון לשיפוץ.
נטשה ורודולף הורגים את פועלי הבניין, מרסי, וכמה מאורחי מלון לפני שהם עוזבים.
לאחר איחוד עם אליזבת, נטשה מגלה כי אליזבת רק אוהבת אותה רק בגלל רודולף, ושהשניים מתכננים לעזוב אותה.
נטשה מאשימה את אליזבת בהחזקתם במסדרון, מבלי לדעת שזה היה ג'יימס.
השתיים נכנסות לוויכוח כאשר נטשה מנסה לדקור את אליזבת, אבל אליזבת יורה בה.
פרידריך וילהלם מורנאו (הנריק רוגרסון) - במאי סרט הערפדים "נוספרטו".
לאורך מסעו של רודולף באמריקה, פרידריך עוקב אחריו.
לילה אחד, כשרודולף מתעורר, הוא מגלה לפניו את פרידריך שטוען שבקרוב סרטים עם קול יתעלו וייהפכו לפופולריים, ועד מהרה רודולף יירד מתהילתו.
עם זאת, פרידריך מבטיח לרודולף שאם הוא יזייף את מותו, הוא יבטיח לו חיי נצח.
כאשר רודולף מסכים, הוא מדביק אותו בווירוס הדם שהוא נדבק בו בזמן שחקר ערפדים על סרטו, תוך כדי שהוא מציין "כי לא כל הערפדים היו מבעיתים כמו שהם הצטיירו בסרטו, אלא שחלקם היו יפים".
מיס פריצ'רד (קריסטן אריזה) - המורה של מקס אליסון ושאר בני כיתתו.
ד"ר קפלן (דייוויד באררה) - הפסיכיאטר של ג'ון.
מר וו (צ'ארלס מלטון) - אורח במלון קורטז שנרצח על ידי אגתה וונדלה.
בילי דין הווארד (שרה פולסון) - מדיומית, שלאחר תקרית משפחת הרמון בבית הרצח, התפרסמה בטלוויזיה.
מובאת למלון על ידי איריס במטרה ליצור קשר עם רוחם של דונובן וטריסטן לאחר מותם.
שנים לאחר מכן, היא מנסה כל שנה, בליל השטן, ליצור קשר עם רוחו של ג'ון - שהתגלה בינתיים כרוצח עשרת הדיברות, ואותו היא מגדירה בתור "הרוח המרושעת והמסוכנת ביותר" איתו היא ניסתה לצור קשר - אך ללא הצלחה.
בפעם האחרונה, היא דווקא כן מצליחה ליצור קשר עם ג'ון, שמזהיר אותה להתרחק באופן מיידי ממלון קורטז.
קוויני (גבורי סידיבי) - מכשפה עירונית בעלת כוחות וודו שנרשמת למלון קורטז.
אחרי קטטה קצרה עם רמונה, קוויני נדקרת על ידי ג'יימס מארץ'.
מפני שג'יימס הוא רוח רפאים, כוחות הוודו של קוויני לא הצליחו להעביר אליו את הדקירה ובסופו של דבר, היא מתה במלון.
ככל הנראה, רוחה ממשיכה לרדוף את המלון.
רן (ג'סיקה בלקין) - אחת מילדיה החטופים של הרוזנת.
רן נלקחה מאבא אלכוהוליסט שנטש אותה במכוניתו בזמן שהוא השתכר בבר.
אחרי שג'יימס מזהיר את סאלי שג'ון חייב להמשיך לעבוד בשבילו כרוצח עשרת הדיברות, סאלי מגייסת את עזרתה של רן על מנת שתעקוב אחרי ג'ון מחוץ למלון על מנת לשמור עליו, שכן היא עצמה אינה יכולה לעזוב את המלון.
רן מואשמת בביצוע הרציחות על ידי אנדי, וזאת מפני שהיא נכחה בזירת הפשע בשל ההוראות של סאלי, והיא ננעלת בבידוד.
ג'ון משחרר את רן כשהיא מבטיחה להוביל אותו אל הרוצח, אבל כאשר ג'ון אומר שהוא יהרוג את רוצח עשרת הדיברות, דבר הסותר את משימתה, היא רצה אל הכביש והורגת את עצמה כדי להגן על ג'ון מלדעת שהוא עצמו הרוצח.
סנדרס) - אביה של רמונה רויאל הסובל מאלצהיימר.
מר רויאל מסרב ללכת לבית החולים, אך מצבו מחמיר אחרי שאשתו מתה.
הוא נהרג על ידי פולשים שפלשו לביתו, אבל רמונה מחיה אותו בכך שמדביקה אותו בווירוס וגורמת לו להיות אלים.
רמונה קיוותה שמצבו יוטב, דבר שלא קרה.
כדי להפסיק את סבלו, רמונה מטביעה אותו.
קאסי רויאל (מרלה גיבס) - אמה של רמונה רויאל.
קאסי סובלת מסרטן, ולאחר מכן גם מתה מכך בשנת 1992.
דאגלס פריור (ג'וש בראטן) - בנה של ליז שנפגש איתה במלון כדי להתפייס עימה.
ליז משכנעת את דאגלס להקים חברה משלו בבולדר, וזה האחרון מבקש מליז לחזור לחייו.
"אימה אמריקאית: הכת" היא עונתה השביעית של הסדרה "אימה אמריקאית", שנוצרה והופקה על ידי ריאן מרפי ובראד פלצ'ק.
רשת "FX Networks" אישרו באופן רשמי ב-4 באוקטובר 2016, כי הסדרה תמשיך אל עונתה השביעית, אשר עלתה לשידור לראשונה ב-5 בספטמבר 2017 באותה הרשת.
בעונה מופיעים שרה פולסון, אוון פיטרס, שאיין ג'קסון, פרנסס קונרוי, אמה רוברטס, עדינה פורטר, מייר וינינגהם, ג'ון קרול לינץ' וצ'אד בונו, שהופיעו כבר בעונות הקודמות של הסדרה, ואליהם מצטרפים השחקנים בילי לורד, קולטון היינס, בילי אייכנר, לינה דנהאם, לסלי גרוסמן ואליסון פיל.
שרה פולסון - אלי מייפייר-ריצ'רדס
אוון פיטרס - קאי אנדרסון/צ'ארלס מנסון/ג'ים ג'ונס/אנדי וורהול/מרשל אפלווייט/דייוויד כורש/ישו
שאיין ג'קסון - ד"ר רודי וינסנט
בילי לורד - וינטר אנדרסון
אליסון פיל - אייבי מייפייר-ריצ'רדס
קופר דודסון - אוזימנדיאס "אוז" מייפייר-ריצ'רדס
קולטון היינס - הבלש ג'ק סמואלס
בילי אייכנר - האריסון וילטון
לסלי גרוסמן - מאדו וילטון
עדינה פורטר - בוורלי הופ
צ'אז בונו - גארי לונגסטריט
דרמוט מולרוניי - בוב תומפסון
ג'ון קרול לינץ' - טוויסטי הליצן
מייר וינינגהם - סאלי קפלר
אמה רוברטס - סרינה בלינדה
לינה דנהאם - ואלרי סולאנס
רייצ'ל רוברטס - שרון טייט
טים קאנג - מר צ'אנג
חורחה לואיס-פאלו - פדרו מוראלס
פרנסס קונרוי - ביבי בביט
דוט-מארי ג'ונס - מיי "הגברית"
ב-4 באוקטובר 2016, אושר באופן רשמי כי הסדרה תמשיך אל עונתה השביעית, אשר עתידה לעלות במהלך ספטמבר 2017. ראיין מרפי אישר כי העונה תהיה קשורה אל העונה הרביעית, "פריק שואו"; אך עלילתה תתרחש בימינו אנו.
בפברואר 2017, בתוכנית "Watch What Happens Live", מרפי הודיע כי העונה תסוב סביב הבחירות לנשיאות ארצות הברית 2016 ורמז כי ייתכן שתופיע בעונה דמות שתתבסס על הנשיא הנבחר דונלד טראמפ.
מרפי ציין כי עלילת העונה תסוב אחר שני צדדים מנוגדים של הפוליטיקה.
בנוסף, מרפי גם אמר כי הוא "יאיר וידגיש" קבוצות של אנשים שהוא מאמין כי "מתעלמים מהם בממשל הנוכחי [של טראמפ], ואנשים מפחדים ומרגישים מאוימים מכך שחייהם יילקחו מהם".
מאוחר יותר, מרפי אישר כי עלילת העונה תתקיים לאחר הבחירות לנשיאות, כשהפרק הראשון יתקיים בליל הבחירות.
מרפי הסביר כי "עשר הדקות הראשונות של העונה יתרחשו בצורה מטרידה ומקאברית בליל הבחירות, ויש משהו נוראי שקורה בחיים של הדמויות שלנו בליל הבחירות, בזמן שהם צופים בכל מה שקורה".
במקביל, מרפי חשף כי העונה לא תכלול את דמויותיהם של דונלד טראמפ או הילרי קלינטון, ואמר כי " סיפור אימה הוא תמיד אלגורי, אז הבחירות ישמשו כאלגוריה." באפריל 2017, מרפי אישר כי ייעשה שימוש בקטעי ארכיון של ליל הבחירות עבור בכורת העונה.
דרך הטוויטר, מרפי גילה לעוקבים שלו כי הוא יפרסם פרטים על העונה וכן את שמה של העונה בתאריך 20 ביולי.
בנוסף, מרפי אף הכריז כי כותרות הפתיחה יחזרו לסדרה לאחר שנעדרו מעונתה הקודמת.
בכנס הקומיק-קון, סן דייגו שנערך ב-20 ביולי 2017, מרפי הכריז כי הכותרת הנוכחית של העונה תהיה "הכת" (Cult, באנגלית).
מרפי גם חשף כי עלילת העונה תתרחש במישיגן, ואישר כי העונה תהיה מורכבת מ-11 פרקים בסך הכול, וכי הבכורה תתקיים ב-5 בספטמבר 2017. בפעם הראשונה בהיסטוריה של הסדרה, הסדרה תשודר בימי שלישי במקום בימי רביעי.
בפברואר 2017, הוכרז כי העונה תחל את צילומיה העיקריים ביוני 2017. חודש לאחר מכן, צילומי העונה הוקדמו למאי 2017. ב-24 במאי 2017 התסריטאי והמפיק ג'ון גריי אישר כי אכן העונה החלה את צילומיה.
"אימה אמריקאית: אפוקליפסה" היא עונתה השמינית של סדרת האימה האמריקאית "אימה אמריקאית", שנוצרה והופקה על ידי ראיין מרפי ובראד פלצ'ק.
רשת FX אישרה באופן רשמי את הפקת העונה ב-12 בינואר 2018, והיא עלתה לשידור ב-12 בספטמבר 2018. זוהי "עונת קרוסאובר" בין העונות "בית הרצח" ו"הכישוף", ועלילותיהן מצטלבות יחדיו בעונה השמינית.
לעונה הנוכחית חזרו שרה פולסון, אוון פיטרס, קתי בייטס, עדינה פורטר, אמה רוברטס, שאיין ג'קסון, בילי אייכנר, לסלי גרוסמן, בילי לורד, טאיסה פרמיגה, לילי רייב, גבורי סידיבי, פרנסס קונרוי, ג'סיקה לאנג, סטיבי ניקס, קוני בריטון ודילן מקדרמוט מהעונות הקודמות ואליהם הצטרפו ג'ואן קולינס וקודי פרן.
העונה מתרחשת בחוף המערבי של ארצות הברית בעתיד הקרוב.
פיצוץ גרעיני משמיד את העולם, ובעקבות כך מוצב בונקר תת-קרקעי, Outpost 3, על מנת להגן על ניצולים ספציפיים בעלי גנטיקה ייחודית וחזקה.
וילהמינה ונאבל (שרה פולסון) ומרים מיד (קתי בייטס) מפקדות על הבונקר, ומענות את הניצולים שמתגוררים שם.
גלאנט (אוון פיטרס), סבתו איבי (ג'ואן קולינס), מנחת תוכנית האירוח דינה סטיבנס (עדינה פורטר), בנה אנדרה (ג'פרי בוייר-צ'אפמן), המיליארדרית קוקו סנט פייר ונדרבילט (לסלי גרוסמן), העוזרת שלה מלורי (בילי לורד), והזוג הצעיר טימותי קמבל (קייל אלן) ואמילי (אש סנטוס).
עם הגעתו של מייקל לנגטון (קודי פרן), האנטיכריסט, הסדר בבונקר הופך לכאוס כפי שהוא מתכוון להביא את הראויים ביותר ל"מקלט".
מאוחר יותר במהלך העונה, הגעתן של קורדיליה גוד, מדיסון מונטגומרי (אמה רוברטס), מירטל סנו (פרנסס קונרוי), נוסף לחזרתן של זואי בנסון (טאיסה פרמיגה), קוויני (גבורי סידיבה) ומיסטי דיי (לילי רייב), מספקת רקע של העולם לפני האפוקליפסה הגורלית ובין היתר מכילה דמויות מ"בית הרצח".
שרה פולסון - וילהמינה ונאבל/קורדליה גוד/בילי דין הווארד
אוון פיטרס - מר גלאנט/ג'ף פיסטר/טייט לנגדון
עדינה פורטר - דינה סטיבנס